د ویتامینی تقویه‌سی دمانسین اؤنله‌نمه‌سینده یاردیمچی اولابیلر.
آلزایمرز & دمنشا: دایگنوسس، آسساسمنت & دزیس مانیتورینگ درگیسینده یاییملانان آراشدیرمایا گؤره، د ویتامینی تقویه‌سی ایله دمانس آراسینداکی باغلانتینی آراشدیرماق آماجی ایله ۱۲ مین ایشتیراکچییلا چالیشما یئریدیلدی.
کانادا و اینگیلتره‌دن آراشدیرماچیلار، قاتیلیمچیلاردان د ویتامینی تقویه‌سی آلان ۴ مین ۶۳۷ نفرلیک قروپدا، تقویه آلمایان قروپا گؤره یوزده ۴۰ داها آز دمانس گؤرولدوگونو معین ائتدی.
ایشتیراکچیلارین ۲ مین ۶۹۶ نفرینده ۱۰ ایل ایچینده دمانس گلیشدیگی معین ائدیلرکه‌ن بو قروپداکی ۲ مین ۱۷ فرین دمانس تشخیصی قویولمادان اؤنجه هئچ د ویتامینی تقویه‌سی آلمادیغی، ۶۷۹ نفرینین ایسه چوخ آز تقویه آلدیغی ایفاده ائدیلدی.
کاناداداکی کلگری اونیوئرسیته‌سی هاچکیس بئیین انستیتوسو و اینگیلتره‌ده‌کی اکستر اونیوئرسیته‌سیندن آراشدیرماچیلار، قایتیلیمچیلارین اورتالاما یاشینین ۷۱ اولدوغونو و آراشدیرمایا آلیندیقلاریندا دمانس تشخیصلرینین اولمادیغینی قید ائتدی.
آراشدیرماچیلاردان زاهینور اسماعیل، بیلیشسل (ادراکی) گئریله‌مه باشلامادان اؤنجه ائرکه‌ن د ویتامینی تقویه‌سی آلمانین فایدالی اولابیله‌جگینه ایشاره ائد‌ن دلیللر تاپدیقلارینی سؤیله‌دی.
اکستر اونیوئرسیته‌سین‌دن بایرن کریس ده،
"بو آراشدیرما نتیجه‌سی، بیزه د ویتامینی تقویه‌سینین دمانسی اؤنله‌مه‌ده یا دا گئجیکدیرمه‌ده یارارلی اولابیله‌جگینه ایشاره ائدیر آنجاق ایندی بونو دقیقلشدیرمک اوچون کلینیک سیناقلار ائتمه‌لیییک" شکلینده دانیشدی.
